**F1 2011** on Codemasters Birminghamin ja Sumo Digitalin kehittämä sekä Codemastersin julkaisema ajopeli, joka pohjautuu Formula 1 -kauteen 2011. Peli julkaistiin vuonna 2011 Microsoft Windowsille, PlayStation 3:lle ja Xbox 360:lle sekä seuraavana vuonna Nintendo 3DS:lle ja PlayStation Vitalle.

Peli sisältää kaikki kauden 2011 kuljettajat, tallit ja radat, mukaan lukien uuden Buddh International Circuit -radan Intiassa ja paluun kalenteriin tekevän Saksan Nürburgringin.

Peli sisältää paljon uudistuksia ja uusia ominaisuuksia: turva-auto, punaiset liput, KERS, DRS, Co-Op-uramoodi ja jaetun ruudun moninpelin..

Ominaisuudet
------------

• **Turva-auto:** On ylivoimaisesti toivotuin ominaisuus F1 2011 -peliin ja Codemasters piti sen olemassaolon pitkään studion omana salaisuutena. Turva-auto laajentaa pelin taktisia mahdollisuuksia, tuo kisoihin uudenlaista arvaamattomuutta ja siellä olon tuntua. Turva-auto toimii 20% kisapituuksista aina 100% kisapituuksiin asti. Sen käyttö on kuitenkin vapaaehtoista, joten jos ei halua kisojaan keskeytettävän, voi turva-auton halutessaan kokonaan kytkeä pois päältä. Se on käytettävissä myös online-puolella. Studio Liverpoolin Playstation-peli Formula One 99 oli ensimmäinen konsolille julkaistu Formulapeli, jossa turva-auto nähtiin. Kunnioitettavaa, on että se saatiin niinkin hyvin pyörimään sen aikaisella tekniikalla.

• **KERS JA DRS:** Antavat pelaajalle käyttöön aivan uusia työkaluja sijoituksen puolustamiseen ja sen parantamiseen. KERS- napilla saa käyttöönsä extra-hevosvoimia ja avattavalla DRS-takasiivellä voi hankkia niin ikään lisää nopeutta ohitustilanteisa. Nämä uudet ominaisuudet pakottavat taktikoimaan. Jos takana tulee nopeampi auto, jonka tietää käyttävän DRS:ää, voi itse säästää KERSiä pisimmän suoran ajalle ja käyttää sitä silloin sijoituksen puolustamiseen. Aika-ajoissa täytyy pelata molemmilla, silloin DRS on käytössä vapaasti ja KERSin käyttämiseenkin täytyy valita oikeat alueet. Siinä on siis kaksi asiaa lisää, joita kierroksen aikana tulee miettiä.

• **Fuel Mix:** Pelaajalla on yhä käytettävissään kolme asetusta. Enää ei voi ajaa koko kisaa samalla asetuksella. Taktikointi astuu kuvaan mukaan, sillä jäädessäsi ruuhkaan kisan alussa voit säästää bensaa loppu kisaa varten. Turva-auto tilanteessa kannattaa menetellä aivan samoin. F1 2010:ssä pelaaja pystyi vaikuttamaan miten suuri teho koneesta otettiin ja mikäli ajoi pitkään liian tehokkaalla asetuksella, saattoi menovesi loppua kesken kisan. Monet pystyivät ajamaan 100% kisapituuksia kone täysillä kierroksilla ja toisilla bensa loppui kesken melkein säännöllisesti - vaikka yrittivätkin ajaa säästeliäästi.

• **Tekniset ongelmat ovat nyt mukana:** Oma ajotyyli vaikuttaa niiden syntyyn, mutta myös käytössä olevalla autolla on iso rooli, esimerkiksi Red Bullin Kers on kaikista herkin hajoamaan.

• **Ohjattavuutta on paranneltu:** Aiemmasta ja myös jousitus käyttäytyy aiempaa aidommin. Myös mekaaninen pito tuntuu ohjauksessa aiempaa selvemmin.

• **Punainen lippu:** Toimii tosielämän tavoin myös F1 2011 -pelissä, mutta sen toteutuksessa on otettu yksi taiteellinen vapaus, punaisen lipun alla ei voi vaihtaa renkaita tai tehdä autolle korjauksia kuten tosielämässä. Radalla on myös ratahenkilökuntaa heiluttelemassa lippuja.

• **Keltafiltteri pois:** F1 2011:n värimaailman piti lupauksen ja sitä se myös onkin. Pelin liikkeessä nähneet kertovat sen näyttävän aiempaa paremmalta etenkin huomattavasti realistisemman valaistuksen takia. Värit ovat kirkkaampia ja kauttaaltaan enemmän tosielämän vastineitaan muistuttavia.

• Pirellin renkaat:

• Pelissä on nyt dynaaminen pilvisysteemi eli pelaaja voi tosiajassa päätellä pilvistä mahdollisen sadekuuron.

• Varikkopysähdys-järjestelmä on tehty kokonaan uudestaan:

• Kisainsinööri on selvästi paranneltu versio aiemmasta pelistä.

• Autojen rungot voivat nyt painua kokoon esimerkiksi rajun kolarin johdosta:

- Ilta --> Yö -sykli on nyt mukana joten Abu Dhabissa päästään näkemään illan vaihtuminen yöksi.

• Autoissa on nyt uniikit ja oikeat ratit sen sijaan että kaikki pohjautuisivat samaan rattiin 2010:n tavoin.

• Uusinnoista on pyritty tekemään aiempaa televisiomaisempia ja apuna on käytetty lähdetietoja televisiolähetysten kuvakulmista.

### Ura

• Uramoodia voi nyt pelata Co-Opina toisen pelaajan kanssa. Peli toimii niin, että kaksi pelaajaa ovat toistensa tallitovereita.

• Lehdistön kanssa kommunikointia on paranneltu; pelaajaa näkee uutisotsikoita suorituksistaan ja vastausvaihtoehdoissakin on enemmän valinnanvaraa kuin edellisessä pelissä.

• Pelissä on enemmän pieniä välinäytöksiä uran varrella kuin edellisessä pelissä. Esimerkiksi kun kuski nousee autoon varikolla tai juhlii voittoaan Parc Ferme -alueella.

• Pelaaja kommunikoi tällä kertaa oman agenttinsa kanssa pelkästään pelin sisäisen sähköpostin välityksellä, joten tämä ei ole 2010:n tapaan motorhomessa läppää heittämässä.

• Viisi kautta kestävä uramoodi.

### Moninpeli

* Uuteen peliin Codemasters sai koodia optimoimalla kasvatettua ihmispelaajien määrän 16. Tämän lisäksi voi halutessaan miehittää loput lähtöruudut tekoälyn ohjaamilla autoilla, jolloin saadaan täysi 24 auton lähtöruudukko. Sama toimii online-pelimuodossa.

* Steve Hood kertoi haastattelussa, että F1 2011 keskittyy moninpeliin paljon enemmän kuin F1 2010. Hood ei ollut tyytyväinen 2010:n online-ominaisuuksiin.

* Peli sisältää nyt myös jaetun ruudun moninpelin, jossa kaksi pelaajaa voi ajaa GP-kilpailuja keskenään. Tekoälyn ohjaamat autot saa mukaan kisaan, mutta harjoituksia tai aika-ajoja ei jaetun ruudun tilassa pysty ajamaan.

* Spectator-moodi on nyt online-ominaisuutena. Jos siis keskeytät kisan, voit seurata kanssakilpailujoiden edesottamuksia eri kamerakulmista kisan aikana.

Tallit ja kuljettajat
---------------------

| Talli | Valmistaja | Auto | Moottori | Renkaat | Nro | Kuljettaja |
| --- | --- | --- | --- | --- | --- | --- |
| Itävalta Red Bull Racing | Red Bull | RB7 | Renault | **P** | 1 | Saksa Sebastian Vettel |
| 2 | Australia Mark Webber |
| Yhdistynyt kuningaskunta Vodafone McLaren Mercedes | McLaren | MP4-26 | Mercedes | **P** | 3 | Yhdistynyt kuningaskunta Lewis Hamilton |
| 4 | Yhdistynyt kuningaskunta Jenson Button |
| Italia Scuderia Ferrari Marlboro | Ferrari | 150 | Ferrari | **P** | 5 | Espanja Fernando Alonso |
| 6 | Brasilia Felipe Massa |
| Saksa Mercedes GP Petronas F1 Team | Mercedes | MGP W02 | Mercedes | **P** | 7 | Saksa Michael Schumacher |
| 8 | Saksa Nico Rosberg |
| Yhdistynyt kuningaskunta Lotus Renault GP | Renault | R31 | Renault | **P** | 9 | Saksa Nick Heidfeld |
| 10 | Venäjä Vitali Petrov |
| Yhdistynyt kuningaskunta AT&T Williams | Williams | FW33 | Cosworth | **P** | 11 | Brasilia Rubens Barrichello |
| 12 | Venezuela Pastor Maldonado |
| Intia Force India F1 Team | Force India | VJM04 | Mercedes | **P** | 14 | Saksa Adrian Sutil |
| 15 | Yhdistynyt kuningaskunta Paul di Resta |
| Sveitsi Sauber F1 Team | Sauber | C30 | Ferrari | **P** | 16 | Japani Kamui Kobayashi |
| 17 | Meksiko Sergio Pérez |
| Italia Scuderia Toro Rosso | STR | STR6 | Ferrari | **P** | 18 | Sveitsi Sébastien Buemi |
| 19 | Espanja Jaime Alguersuari |
| Malesia Team Lotus | Lotus | T128 | Renault | **P** | 20 | Suomi Heikki Kovalainen |
| 21 | Italia Jarno Trulli |
| Espanja HRT F1 Team | HRT | F111 | Cosworth | **P** | 22 | Intia Narain Karthikeyan |
| 23 | Italia Vitantonio Liuzzi |
| Venäjä Marussia Virgin Racing | Virgin | MVR-02 | Cosworth | **P** | 24 | Saksa Timo Glock |
| 25 | Belgia Jérôme d’Ambrosio |
|

Radat
-----

| Nro | Kilpailu | Rata |
| --- | --- | --- |
| 1 | Australia Australian Grand Prix | Albert Park Grand Prix Circuit, Melbourne |
| 2 | Malesia Malesian Grand Prix | Sepang International Circuit, Sepang |
| 3 | Kiina Kiinan Grand Prix | Shanghai International Circuit, Shanghai |
| 4 | Turkki Turkin Grand Prix | İstanbul Park, Istanbul |
| 5 | Espanja Espanjan Grand Prix | Circuit de Catalunya, Montmeló |
| 6 | Monaco Monacon Grand Prix | Circuit de Monaco, Monte Carlo |
| 7 | Kanada Kanadan Grand Prix | Circuit Gilles Villeneuve, Montreal |
| 8 | Euroopan unioni Euroopan Grand Prix | Valencian katurata, Valencia, Espanja |
| 9 | Yhdistynyt kuningaskunta Britannian Grand Prix | Silverstone Circuit, Silverstone |
| 10 | Saksa Saksan Grand Prix | Nürburgring, Nürburg |
| 11 | Unkari Unkarin Grand Prix | Hungaroring, Mogyoród |
| 12 | Belgia Belgian Grand Prix | Circuit de Spa-Francorchamps, Stavelot |
| 13 | Italia Italian Grand Prix | Autodromo Nazionale Monza, Monza |
| 14 | Singapore Singaporen Grand Prix | Marina Bay Street Circuit, Singapore |
| 15 | Japani Japanin Grand Prix | Suzuka Circuit, Suzuka |
| 16 | Etelä-Korea Korean Grand Prix | Korean International Circuit, Yeongam |
| 17 | Intia Intian Grand Prix | Buddh International Circuit, New Delhi |
| 18 | Brasilia Brasilian Grand Prix | Autódromo José Carlos Pace, São Paulo |
| 19 | Yhdistyneet arabiemiirikunnat Abu Dhabin Grand Prix | Yas Marina Circuit, Abu Dhabi |

Lähteet
-------

1. ↑  Cullen, Johnny: F1 2011 Gets September Launch, NGP and 3DS Versions Confirmed  24.3.2011. VG24/7. Viitattu 8.7.2015. (englanniksi)
2. ↑  Newton, James: F1 2011 Lines Up on 3DS on 25th November  2.11.2011. NintendoLife. Viitattu 8.7.2015. (englanniksi)
3. ↑  F1 2011 Set to Be a PS Vita Launch Title  16.11.2011. Sony Playstation.  Arkistoitu 9.7.2015. Viitattu 8.7.2015. (englanniksi)
4. ↑  Chubb, Tina: F1 2011 Video Game Receives Official Release Date  24.3.2011. Product Reviews (PR).  Arkistoitu 24.9.2015. Viitattu 8.7.2015. (englanniksi)
5. ↑  Smith, Alex: F1 2011 to Get Split Screen Mode  20.8.2010. Gamepur.  Arkistoitu 5.3.2016. Viitattu 8.7.2015. (englanniksi)
6. ↑  Welsh, Oli: F1 2011 Gets Safety Car  17.8.2011. Eurogamer.net. Viitattu 8.7.2015. (englanniksi)
7. ↑  Bailey, Matt: Gamescom: F1 2011 Interview - Part 2 allaboutgames.co.uk.  Arkistoitu 9.7.2015. Viitattu 8.7.2015. (englanniksi)

Aiheesta muualla
----------------

* *F1 2011* MobyGamesissa (englanniksi)
* *F1 2011* MobyGamesissa (englanniksi)